Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 679/12/6613	Žiar nad Hronom, 28.2.2013
EEČ : 2-52-38-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX 72
že si v období od 01.07.2012 až doposiaľ, v XXXXX a inde ako otec mal. dcéry XXXXX, nar. 02.07.1996, bytom u matky, riadne a včas neplnil vyživovaciu povinnosť, hoci mu táto vyplýva priamo zo Zákona o rodine a ktorá mu bola okrem iného uložená rozsudkom Okresného súdu Žiar nad Hronom, sp. zn. 4P 2/2012 zo dňa 08.02.2012, právoplatným dňa 17.03.2012, na základe ktorého bol povinný platiť na jej výživu sumou vo výške 80,-EUR mesačne, počnúc dňom právoplatnosti uvedeného rozsudku, vždy do 15. dňa v mesiaci do rúk matky dieťaťa, čím mu takto vznikol za vyššie uvedené obdobie, počas ktorého pracoval a riadne a včas neuhradil výživné, ako aj za obdobie, počas ktorého nepracoval a nebol vedený ako uchádzač o zamestnanie na úrade práce, sociálnych vecí a rodiny, dlh na výživnom voči XXXXX, nar. XXXXX, trvale bytom XXXXX č. 275 vo výške 640,- EUR
lebo zanikla trestnosť činu
Odôvodnenie:
Uznesením poverenej príslušníčky Policajného zboru, Obvodného oddelenia PZ v Žiari nad Hronom sp. zn. ORP-1253/ZH-ZH-2012 zo dňa 19.12.2012 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorého sa mal dopustiť na tom skutkovom základe, že si v období od 01.07.2012 až doposiaľ, v XXXXX a inde ako otec mal. dcéry XXXXX, nar. 02.07.1996, bytom u matky, riadne a včas neplnil vyživovaciu povinnosť, hoci mu táto vyplýva priamo zo Zákona o rodine a ktorá mu bola okrem iného uložená rozsudkom Okresného súdu Žiar nad Hronom, sp. zn. 4P 2/2012 zo dňa 08.02.2012, právoplatným dňa 17.03.2012, na základe ktorého bol povinný platiť na jej výživu sumou vo výške 80,-EUR mesačne, počnúc dňom právoplatnosti uvedeného rozsudku, vždy do 15. dňa v mesiaci do rúk matky dieťaťa, čím mu takto vznikol za vyššie uvedené obdobie, počas ktorého pracoval a riadne a včas neuhradil výživné, ako aj za obdobie, počas ktorého nepracoval a nebol vedený ako uchádzač o zamestnanie na úrade práce, sociálnych vecí a rodiny, dlh na výživnom voči XXXXX, nar. XXXXX, trvale bytom XXXXX č. 275 vo výške vo výške 400,- EUR.
Obvinený XXXXX v prípravnom konaní uviedol, že si je vedomý vyživovacej povinnosti voči svojej dcére XXXXX. Poukázal na skutočnosť, že nie vždy sa mu podarilo,a to z dôvodu zlej finančnej situácie, zaplatiť výživné tak, ako bolo potrebné. Na záver uviedol, že celá situácia ho veľmi mrzí a dlžnú sumu vo sa bude snažiť čo najskôr zaplatiť.
Vo veci bola vypočutá dňa 16.02.2013 svedkyňa- poškodená XXXXX, ktorá uviedla, že obvinený si dlžné výživné vo výške 640,-EUR uhradil v celom rozsahu, pričom ho uhradil v hotovosti, a teda do dnešného dňa, nedlhuje na výživnom žiadnu sumu. 
Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
Vzhľadom na skutočnosť, že obvinený XXXXX dodatočne splnil svoju povinnosť, teda uhradil celú dlžnú sumu na výživnom a trestný čin nemal trvalo nepriaznivé následky, zanikla trestnosť trestného činu zanedbania povinnej výživy podľa § 207 ods. 1 Trestného zákona a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Lichá Valicová
prokurátorka